Need samad klaasist tilgad leidsid koha nende kõrvarõngaste juures.  Need helesinised navette-kujulised ehtekivid imiteerivad türkiisi, see on segu helesinisest ja mustast klaasist, mis tekitab türkiisile iseloomuliku maatriksi. Väikesed punased lihvitud ehtekivid on vanaaegsed swarovskid, värviks cherry red. Lille keskel on Tšehhi klaaspärl. Neid lillekujulisi motiive pole iseenesest väga keeruline teha, kuid 5-õielehelist lille 8-tipulisele kumerale metallplaadile kinnitada on lihtsalt jube. Ma loodan, et varsti unustan selle ära ja hakkan uuesti sarnastega pihta :) Iseenesest need mulle meeldivad ja teine katse on pisut parem kui esimene.